作者：程珌
词牌/韵律：倾杯・倾杯乐

paragraphs: 銮殿秋深，玉堂宵永，千门人静。
问天上、西风几度，金盘光满，露浓银井。
碧云飞下双鸾影。
迤逦笙歌近笑语，群仙隐隐。
更前问讯。
堕在红尘今省。
渐曙色、晓风清迥。
更积霭沈阴、都卷尽。
向窗前、引镜看来，尚喜精神炯炯。
便折简、浮丘共酌，奈天也、未教酩酊。
来岁却笑群仙，月寒空冷。